Diari Oficial de la Generalitat Valenciana


Sumari del DOGV 6068, del 30-07-2009 (2009/8524)

Notificació a Martínez & Mendoza SCP. Expedient número RO/2007/05 VIVI/049803/99.
---------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8524


Data del document
:   23-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Martínez & Mendoza SCP. Expedient número RO/2007/05 VIVI/049803/99. [2009/8524]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica la resolució a Martínez & Mendoza SCP amb expedient RO/2007/05 VIVI/049803/99.  
Resolució  
Vist el procediment RO/2007/05 seguit contra Martínez & Mendoza SCP per infracció del règim legal que regula els habitatges de protecció pública.  
Vist que s'eleva l'oportuna proposta de resolució.  
Vist que les parts no hi formulen al·legacions.  
Atés que de les proves practicades i que consten en aquest expedient resulta acreditat que els habitatges sitis a València, carrer Rodríguez de la Fuente núm. 31, presentaven les deficiències assenyalades en l'acord d'iniciació.   
Atés que dels fets continguts en l'anterior atés resulta responsable Martínez & Mendoza SCP com a promotor de l'edifici.  
Atés que l'article 111.3 del Decret 2114/1968, de 24 de juliol, Reglament d'habitatges de protecció oficial, estableix que si en el transcurs de cinc anys des de la qualificació definitiva es manifesten vicis o defectes de la construcció que fan necessàries obres de reparació, podrà imposar-se'n la realització al promotor.  
Atés que és competència d'aquest Servei Territorial d'Habitatge i Projectes Urbans la resolució del present procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos la Llei 30/1992, de 26 de novembre de règim jurídic de les administracions públiques; el Decret 2114/1968, de 24 de juliol, Reglament d'habitatges de protecció oficial, i la resta de normes de general i pertinent aplicació, es formula la següent:  
Resolució  
Obligar Martínez & Mendoza SCP a realitzar, ell mateix o al seu càrrec, en el termini màxim de quinze dies les obres següents:  
- Segellar les perforacions efectuades en el perfil horitzontal del bastiment sobre l'ampit del tancament exterior per al desaigüe de les aigües infiltrades i instal·lar les esmentades perforacions en nombre de tres en platines exteriors en totes les finestres dels habitatges.  
- Reparar les filtracions al garatge mitjançant l'execució d'una mitja canya amb morters de resina epoxi en les juntes del paviment amb els murs de tancament.  
- Reparar les humitats al sostre del garatge degudes a filtracions a través de la terrassa de la planta primera de l'habitatge situat al pati posterior de l'edifici, mitjançant alçament de rajoles, instal·lació de nova membrana asfàltica, fins i tot solapes d'ampit, reposició de rajoles i posterior rejuntada d'aquestes.  
- Les filtracions als murs del garatge s'han de resoldre mitjançant l'aplicació de morters de forjat ràpid monocomponents sense retracció, després del sanejament dels paraments i acabat mitjançant reposició de pintura de les zones afectades per la humitat.  
- Reparar les fissures a la terrassa de la primera planta mitjançant picatge de l'arrebossat, aplicació de malla de fibra de vidre, nou arrebossat mitjançant l'aplicació de morters sense retracció i repàs de pintura de les zones reparades.  
Contra aquesta resolució, que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció d'aquesta notificació, de conformitat amb el que preveu l'art. 114 de la Llei de Règim Jurídic de les Administracions Públiques.  
Us requerim formalment, d'acord amb el que disposa l'art. 76 de la Llei 8/2004, de 20 d'octubre de la Generalitat, de l'habitatge de la Comunitat Valenciana, perquè executeu les obres indicades en el termini fixat, i us advertim que, si no ho feu així, l'administració n'aconseguirà l'execució forçosa, i us imposarà successives multes coercitives, en relació amb l'art. 96 de la Llei de Règim Jurídic de les Administracions Públiques i disposicions concordants.   
València, 23 de març de 2009.- El cap del Servei Territorial: José Manuel Vacas Tatay.